Hvis ikke man som glødende AaB-fan skulle få et opkald fra superligatruppens anfører på sin fødselsdag, hvornår skulle man så? Og netop derfor havde Rasmus Würtz onsdag sat sig telefonen for at sige tillykke til klubbens måske ældste fan, Bodil Jensen. Men det, der skulle have været en sjov lille ting for at glæde en fan, endte med at udvikle sig til noget.... underligt noget. For allerede da et et familiemedlem tager telefonen, bliver der grinet højt. - Hahahaha. Det er godt med dig, griner kvinden i den anden ende af røret, før det bliver givet videre til fødselaren, Bodil Jensen selv, som heller ikke tror på, at Rasmus Würtz er i telefonen. - Er det rigtigt? Jeg tænker, der er nogen, der laver kunst med mig, siger Bodil Jensen. Og selv efter gentagne forsikringer fra Rasmus Würtz om, at han virkelig er den, han her, synker det ikke helt ind hos Bodil Jensen. I stedet tror hun, det er hendes barnebarn, Bjørn, der laver telefonfis. Se hele den underholdende samtale, som AaB har optaget og delt på Facebook, her:

Referat:
Et fødselsdagsopkald til en inkarneret AaB-fan gik ikke helt efter planen for AaB's anfører Rasmus Würtz.